b"\n_START_ARTICLE_\nIl guarany\n_START_SECTION_\nOrigen i context\n_START_PARAGRAPH_\nIl Guarany va ser composta per Gomes a Europa sobre un llibret extret de la novel\xc2\xb7la brasilera de Jos\xc3\xa9 de Alencar, que havia entusiasmat a Gomes. L'\xc3\xa8xit d'un brasiler a la Scala, el 1870, es compr\xc3\xa8n nom\xc3\xa9s perqu\xc3\xa8 la figura de Verdi, encara en ple \xc3\xa8xit, s'havia fet menys present; Gomes va emergir per aquesta disminuci\xc3\xb3 com ho van fer Boito, Ponchielli i altres. Totes les qualitats que distingeixen Gomes (habilitat constructiva, equilibrat desenvolupament esc\xc3\xa8nic, encant mel\xc3\xb2dic, inter\xc3\xa8s pel llu\xc3\xafment de les veus, orquestraci\xc3\xb3 senzilla per\xc3\xb2 diferenciada i adequada a les situacions dram\xc3\xa0tiques) conflueixen perfectament en Il Guarany, la seva \xc3\xb2pera m\xc3\xa9s coneguda.\n_START_SECTION_\nArgument\n_START_PARAGRAPH_\nLa hist\xc3\xb2ria \xc3\xa9s bastant convencional, encara que desenvolupada en un \xc3\xa0mbit que resultava fascinant per als europeus del segle XIX, la selva amaz\xc3\xb2nica. A grans trets, l'obra d\xc3\xb3na compte d'una lluita entre colonitzadors portuguesos i la tribu dels aimor\xc3\xa8s, batalla que es desenvolupa el 1560, aproximadament, en algun lloc de l'Amaz\xc3\xb2nia, i que culmina amb l'explosi\xc3\xb3 i destrucci\xc3\xb3 del castell del vell gentilhome portugu\xc3\xa8s Don Antonio de Mariz."